Tóth Ilonka, 56-os mártír egykori szülőházának helyén, az Állás utca 57. szám alatt 2016. október 23-án nyitotta meg kapuit a "Tóth Ilonka Emlékház". A civilek által létrehozott Tóth Ilonka Szülőházáért Alapítvány 2013-ban alakult, hogy ápolja a 24 évesen felakasztott lány emlékét. Az oktatóközpontként is funkcionáló intézmény létrehozását a XVI. kerületi önkormányzat és az 1956-os Emlékbizottság támogatta.